./data/phi0914/phi00121/phi0914.phi00121.perseus-lat1.xml
nam si verborum disceptationis res esset, quid foedus Hasdrubalis cum       Lutati priore foedere, quod mutatum est, comparandum erat? cum in Lutati foedere diserte additum esset ita id ratum fore si       populus censuisset, in Hasdrubalis foedere nec exceptum tale quicquam fuerit et       tot annorum silentio ita vivo eo comprobatum sit foedus ut ne mortuo auctore       quicquam mutaretur  quamquam , etsi priore foedere staretur, satis cautum erat       Saguntinis, sociis utrorumque exceptis; nam neque additum erat  iis qui tunctune essent  nec  ne  qui postea           adsumerentur  et cum adsumere novos  liceret socios, quis aequum  censeret aut ob nulla quemquam merita       in amicitiam recipi, aut receptos in fidem non defendi? tantum ne       Carthaginiensium socii aut sollicitarentur ad defectionem aut sua sponte       desciscentes reciperentur